На основу члана 4. Закона о јавним службама (''Службени гласник РС'', број 42/91, 71/94 , 79/2005-др.закон ), члана 39. Закона о туризму (''Службени гласник РС'', број 36/2009, 88/10, 99/11-др.закон и 93/12) и члана 16. Статута Града Ниша (''Службени лист града Ниша'', број 88/2008),

Скупштина Града Ниша, на седници од \_\_\_\_\_\_\_\_\_2013.године, донела је

ОДЛУКУ

О ИЗМЕНАМА ОДЛУКЕ О ТУРИСТИЧКОЈ ОРАГАНИЗАЦИЈИ НИШ

Члан 1.

У Одлуци о Туристичкој организацији Ниш (''Службени лист града Ниша'', број 1/2002 и 32/2002) члан 4. мења се и гласи:

Претежна делатност Туристичке организације Ниш је:

84.13 Уређење пословања и допринос успешном пословању у области економије (туризам).

Поред претежне делатности Туристичка организација обавља и следеће делатности:

18.12 Остало штампање

-штампање брошура,

-плаката,

-рекламних каталога,

-проспеката и

-других штампаних реклама.

46.18 Специјализовано посредовање у продаји посебних производа

46.19 Посредовање у продаји разноврсних производа

47.78 Остала трговина на мало новим производима у специјализованим продавницама

-Продаја на мало сувенира, рукотворина, религијских предмета и

-Продаја непрехрамбених производа на другом месту непоменутих

47.99 Остала трговина на мало изван продавница

55.20 Одмаралишта и слични објекти за краћи боравак. Смештај у:

-дечијим, ученичким и студентским одмаралиштима,

-апартманима и бунгаловима,

-сеоским кућама, брвнарама, без услуге одржавања,

-омладинским хотелима и планинарским домовима.

58.19 Остала издавачка делатност-издавање (укључујући он-лајн):

-каталога,

-фотографија,

-гравира и разгледница,

-честитки,

-формулара,

-постера и репродукција уметничких дела,

-рекламног материјала,

-осталог штампаног материјала

70.21 Делатност комуникација и односа с јавношћу

-давање савета,

-усмеравање и пружање оперативне помоћи у вези са комуницирањем и односима с јавношћу у области туризма.

70.22 Консултантске активности у вези с пословањем

-давање савета и пружање помоћи економским субјектима и јавним службама, који се односе на планирање, организациона питања, ефикасност пословања и контролу, управљање информацијама из области туризма и др.

73.11 Делатност рекламних агенција

-креирање и објављивање реклама у новима, часописима, на радију, на телевизији, на интернету и другим медијама,

-креирање и постављање реклама на отвореном простору, нпр. на рекламним талама, панелима, билтенима, у излозима, осликавање аутомобила и аутобуса итд.

-дистрибуирање или испоручивање пропагадног материјала или узорака.

74.20 Фотографске услуге

-израда фотографија у комерцијалне сврхе и за потрошаче у области туризма

73.20 Истраживање тржишта и испитивање јавног мњења

-Истраживање потенцијала тржишта, обавештености, прихватања и познавања производа и куповних навика потрошача у циљу промоције, продаје и развоја нових производа и услуга, укључујући и статистичку анализу резултата

79.11 Делатност путничких агенција

-Агенције примарно ангажоване на продаји путовања, туристичких аражмана, превоза и услуга смештаја на бази велепродаје или малопродаје појединачним корисницима или пословним клијентима.

79.12 Делатност тур-оператора

-организовање и спајање путовања која су продата преко туристичких агенција или директно преко тур-оператора. Путовања могу укључити све наведене услуге или само неке од њих: превоз, смештај, храну, посете музејима, историјским и културним местима, позориштима, музичким и спортским манифестацијама.

Члан 2

Члан 5. брише се.

Члан 3

Ова Одлука ступа на снагу осмог дана од дана објављивања у ''Службеном листу града Ниша''.

Број \_\_\_\_\_\_\_\_\_\_\_

У Нишу, \_\_\_\_\_\_\_\_

СКУПШТИНА ГРАДА НИША

ПРЕДСЕДНИК

Проф. др Миле Илић